**Z á p i s n i c a č. 3/2016**

**zo zasadnutia Rady školy (ďalej len RŠ) pri SOŠ technickej v Námestove konaného dňa**

 **20. 10. 2016**

**Prítomní :** podľa prezenčnej listiny

**Program :**

1. Otvorenie
2. Kontrola úloh
3. Informácie o zahájení školského roku, vyjadrenie sa k  hlavným úlohám a projekty schválené pre školský rok
4. Informácia o školských vzdelávacích a výchovných programoch a zmeny v školskom zákone 2016/2017
5. Informácia zástupcov riaditeľa školy o činnosti žiakov na úsekoch TV a PV, adaptácia žiakov prvých ročníkov
6. Informácia o pedagogicko-organizačnom a materiálnom zabezpečení výchovno-vyučovacieho procesu v školskom roku 2016/2017
7. Prerokovanie správy o výchovno-vzdelávacej činnosti za školský rok 2015/2016
8. Činnosť žiackej rady školy
9. Nové úlohy - r ô z n e
10. Záver

**K bodu 1** Prítomných privítal, zasadnutie rady školy otvoril a  oboznámil s programom Pavol Soľava, predseda RŠ. Osobitne privítal aj hostí (viď prezenčná listina).

**K bodu 2** Predseda RŠ konštatoval, že úlohy č.1,2,3/ 2016 boli splnené.

**K bodu 3** O zahájení školského roka informoval prítomných riaditeľ školy. Konštatoval, že nábeh vyučovania bol bezpróblemový. Škola bola po technickej a materiálnej stránke dostatočne vybavená. Prítomní boli oboznámení s hlavnými úlohami a plánovanými projektami na školský rok 2016/2017.

**K bodu 4** Riaditeľ školy prítomných informoval o ŠKVP a VP školy. Zmeny v týchto dokumentoch boli urobené v súlade s  Dodatkom k ŠVP pre školský rok 2016/2017.Taktiež oboznámil prítomných o zmenách v školskom zákone pre školský rok 2016/2017.

 **K bodu 5** Zástupcovia riaditeľa školy pre TV a PV zhodnotili, že adaptácia žiakov prvých ročníkov prebieha dobre. Dochádzka a správanie žiakov je primerané na to, že je začiatok školského roka. Zástupca pre OV pochválil majstrov odborného výcviku, že žiakov stavebných profesií výborne pripravili na súťaž, ktorá sa konala v Prahe v dňoch 20. - 23.septembra 2016. Na tejto súťaži sme skončili ako najlepší z  medzinárodných súťažiacich na výbornom 1.mieste.

Zaslúžený úspech našich žiakov svedčí nielen o dôslednej a svedomitej príprave, ale aj o stále rastúcej kvalite praktického i teoretického vyučovania.

**K bodu 6** Riaditeľ školy informoval členov RŠ o personálnom zabezpečení, kde konštatoval, že v tomto školskom roku boli prijatí dvaja učitelia stavebných odborných predmetov a jeden učiteľ fyziky na polovičný úväzok. Škola je po personálnej stránke zabezpečená kvalifikovanými pracovníkmi. Taktiež konštatoval, že škola má na požadovanej úrovni materiálno – technické vybavenie.

**K bodu 7** Riaditeľ školy predložil prítomným na prerokovanie správu o výchovno- vzdelávacej činnosti, jej výsledkoch a podmienkach školy a školského zariadenia za školský rok 2015/2016. Prítomní nemali žiadne výhrady k predloženej správe.

**K bodu 8** Žiacka školská rada pracuje na veľmi dobrej úrovni. Žiaci spolupracujú na rôznych aktivitách školy, zapájajú sa do rôznych súťaží a pod.

**K bodu 9 Nové úlohy :**

**č.4/2016** Tajomníčka RŠ zabezpečí, aby zápisy zo zasadnutia RŠ aj s prílohami č. 1, 2, 3, 4 boli zverejnené na web stránke školy. Zápisy z porád zaslať na ŽSK p. Rybárikovi.

  **Z : tajomníčka T : 28.10.2016**

**č.5/2016** Predseda RŠ zabezpečí, aby dokumentácia zo zasadnutia RŠ za školský rok 2015/2016 bola uložená do archívu.

  **Z : predseda rady školy T : 31.01.2017**

**č.6/2016** Predseda RŠ zabezpečí, preškolenie o ochrane osobných údajov nového člena RŠ za ŽSK.

 **Z : predseda rady školy T : 24.10.2016**

 **Rôzne :**

* p. Soľava informoval členov RŠ o Verejnej previerke BOZP, ktorá sa konala v dňoch 06.10.2016, previerky sa zúčastnili pod vedením riad. školy všetci vedúci úsekov, zástupcovia odborov a zástupca pracovnej zdravotnej služby. Zápis bol prejednaný na vedení školy, následne na jednotlivých úsekoch SOŠt, kde boli prijaté úlohy na odstránenie nedostatkov.
* p. Feja informoval členov rady školy o začiatku vykurovacej sezóny.
* p. Baľák - zástupca pre CVČ informoval, že na škole k začiatku školského roka je zapísaných do CVČ 567 žiakov. Počet vydaných vzdelávacích poukazov je v školskom roku 2016/2017 je 551. Počet záujmových útvarov je na škole 20, do ktorých je zapísaných 567 žiakov.
* Žiak Martin Florek predseda žiackej školskej rady informoval, že spolupráca žiakov je dobrá. Vedenie školy pripravuje a modernizuje miestnosť žiackej školskej rade v školskej časti, kde budú môcť pracovať na rozvíjaní školy.

**K bodu 10** Predseda RŠ ukončil zasadnutie RŠ a poďakoval prítomným za účasť.

Zapísala, dňa 20.10.2016 , Janka Kurjaková tajomníčka

Overil : Pavol S o ľ a v a